Lola singlisiga atab yangi klip suratga oldi

Latofatli xonanda Lola o‘zining konsert dasturi oldidan “Super Love” deb nomlangan yangi videoklipini suratga oldi. Bu kompozitsiya “Love Me” klipining davomi bo‘lib, uning voqealari real hayotdan olingan.

 Lolaning “Super Love” klipidan lavha. Skrinshot: daryo.uz
Manbalarimizning xabar berishicha, ikkala klipning bosh qahramoni Shohzamon Lolaning qo‘shiqlaridan biriga klip qilish uchun uzoq vaqt uning singlisi Asal bilan birga olingan maxsus videolarni yig‘gan.

 Lolaning “Super Love” klipidan lavha. Skrinshot: daryo.uz
Eng muhimi, bularning hammasi Lola Yo‘ldoshevaning singlisi, klip qahramoni — Asalning tug‘ilgan kuniga sovg‘a bo‘lishi uchun uyushtirilgan. Asal Yo‘ldosheva 1-fevralda 16 yoshga to‘ladi.
Eslatib o‘tamiz, iqtidorli san’atkor Lola avvalroq “Muloqot” a’zolari savollariga javob bergan va “Muloqot” yulduziga aylangan edi.